De laatste schaakwinkel van New York – trendbeheer.com
Youtu.be/eh8U6SLvNgs (via Kottke)
Monumentale wandkunst met verwaarlozing bedreigd
26-11, 2009 FH 0 South Africa | LAPA Uitgewers
by LAPA Uitgewers on Nov 15th, 2016 Tweet
LAPA en Graffiti Boeke Menlyn Maine nooi jou graag na die bekendstelling van EK! EK! EK!: Herken en hanteer narsiste deur Riette Rust.
Kom geniet die Woord en Wingerd-viering op Donderdag, 17 November by Graffiti Menlyn Maine in Pretoria. Die geleentheid begin om 18:00 vir 18:30 en kaartjies kos R50 per persoon.
In EK! EK! EK! ondersoek Rust die narsisme-epidemie; hoe om narsiste te herken en hoe om hulle te hanteer.
Datum: Donderdag, 17 November 2016
Plek: Graffiti Boeke Menlyn Maine
Hoek van Aramist- and Corobaylaan
Verversings: Eet- en drinkgoed sal bedien word.
Phyllis Green het onlangs met Rust gesels oor haar boek en die narsisme-epidemie. Lees die onderhoud om meer uit te vind oor hoe narsiste met jou kop kan smokkel:
EK! EK! EK!: Herken en hanteer narsiste deur Riette Rust
by LAPA Uitgewers on Nov 1st, 2016 Tweet
Offerande deur Chanette Paul is nou beskikbaar op LAPA se rakke:
Offerande deur Chanette Paul
Wat van verhoudings? Hy is aantreklik, sjarmant en intelligent. Hy dra jou op die hande en julle hang aan mekaar se lippe, maar dan begin dinge verander. Hy vereis voltydse aandag, goedkeuring en bewondering. Vir jou gevoelens en behoeftes voel hy vere. Trouens, hy beheer jou ten volle. Hy het selfs jou drome by die venster uitgegooi. Niks is ooit sy skuld nie en hy sê ook nie hy is jammer nie. Waag jy dit om hom teen te gaan, of te kritiseer, gooi hy ’n woedebui wat ’n tweejarige sal laat skaamkry. Klink dit bekend?
Kom gesels met die skrywer oor sy derde spanningsroman op Saterdag, 17 September by Protea Boekwinkel Hatfield. Die geleentheid begin om 10:30 vir 11:00. Steyn het in 2014 gedebuteer met Donker spoor en nie lank daarna nie het Skuldig op die rakke verskyn. Swartval vertel die angswekkende verhaal van ’n raaiselagtige ontvoering.
Kom gesels met Vita du Preez oor Droomland by ’n Lentetee in Panorama
by LAPA Uitgewers on Sep 6th, 2016 Tweet
LAPA nooi jou graag na ’n Lentetee met Vita du Preez, ter viering van haar jongste roman, Droomland.
Die geleentheid sal plaasvind op Saterdag, 10 September in die Panorama NG Kerksaal, en begin om 9:30 vir 10:00.
Kaartjies kos R70 per persoon.
Datum: Saterdag, 10 September 2016
Tyd: 9:30 vir 10:00
Plek: Panorama NG Kerksaal
RSVP: Johanna, 072 039 0668
Droomland deur Vita du Preez
Forensiese sielkundige Renata Malan is terug in Bloedlyn deur Madelein Rust
by LAPA Uitgewers on Jul 20th, 2016 Tweet
Bloedlyn – Madelein Rust se tweede boek in haar Renata Malan-reeks – is nou beskikbaar by LAPA: Die privaat ondersoeker Renata Malan worstel steeds met die feit dat haar oupa en pa moordenaars is. Te meer omdat haar stiefpa, ’n sielkundige, in sy ondersoek na hierdie geval byna bo twyfel bewys het kinders erf hulle voorgeslagte se bose gene.
Madelein Rust se liefde vir die geskrewe woord begin in die klein skoolbiblioteek van Brandwag Primêr in Bloemfontein, waar sy pousetye die een boek na die ander verslind. Sy slyp haar skrywerstande reeds op skool, waar sy uitblink in stelwerk en opstelkompetisies. As jong ma sluit sy aan by die Bloemfonteinse Skrywersvereniging, waar sy ’n aantal pryse wen in die vereniging se jaarlikse skrywerskompetisie vir amateurskrywers.
Sy waag haar hand aan romantiese kortverhale, en haar twee pogings in dié genre, “Tango in die Kuberruim” en “Skarlakenvrou”, verskyn in Huisgenoot. Een van haar kortverhale, “Joy”, verskyn in Bateleur Boeke se In ’n Neutedop, gevolg deur “Die dag toe oom Willem geval het” in Maskew Miller Longman se Literary Awards Edition publikasie, Sussie Veer is dood en ander verhale.
Madelein woon in Johannesburg saam met haar man, Jaun. Sy werk by ’n maatskappy wat spesialiseer in direkte verkope, waar sy haar opleiding in bedryfsielkunde aanwend in die velde van opleiding, projekkommunikasie en menslike hulpbronne.
Monstersaad deur Madelein Rust: ’n Forensiese sielkundige delf in haar tragiese familiegeskiedenis
Bloedlyn deur Madelein Rust